**VISUOMENEI PRIVALOMAI PATEIKIAMA INFORMACIJA**

**APIE PAVOJINGĄ OBJEKTĄ .**

Uždaroji akcinė bendrovė „Visagino energija“.

Pavojingas objektas-Šiluminė katilinė.

Adresas- Katilinės g. 5, Karlų k., Visagino sav.

Šiluminė katilinė įtraukta į **Lietuvos Respublikos pavojingųjų objektų, kuriuose pavojingųjų medžiagų kiekiai prilygsta nustatytiesiems kvalifikaciniams kiekiams taikant žemesniojo lygio reikalavimus** registrą.

Pagrindinė Šiluminės katilinės veikla - šilumos gamyba. Gaminama ir tiekiama šiluma bei karštas vanduo Visagino savivaldybės vartotojams ir Ignalinos atominei elektrinei.

Šiluminėje katilinėje yra saugoma (naudojama) pavojinga medžiaga – dyzelinis kuras (dyzelinas).

Šiame produkte yra įvairių angliavandenilių mišiniai. Aplinkos sąlygomis jis yra stabilūs, tačiau pasižymi dideliu lakumu. Tai lengvai užsidegantis skystis, turintis specifinį kvapą. Angliavandeniliai aplinkos sąlygomis nėra toksiški.

Avarijos keliami pavojai. Dyzelinas – degus skystis. Lengvesnieji angliavandeniliai lėtai garuoja. Garai dirgina kvėpavimo organus. Įkvėpus didelį kiekį dyzelino garų, galimas cheminio apsinuodijimo pavojus. Nuo ilgalaikio ir pasikartojančio dyzelino poveikio sausėja ir trūkinėja oda. Dyzelinas toksiškas vandens organizmams. Egzistuoja rizika užteršti dirvožemį ir gruntinius vandenis. Išsiliejus produktui, susidaręs angliavandenilių garų ir oro mišinys gali sprogti ar užsidegti nuo kibirkščių ar įkaitusių paviršių. Degant naftos produktams išsiskiria didelis šilumos kiekis, sukeliantis įvairaus laipsnio nudegimus žmonėms. Degantys naftos produktai išskiria nuodingus degimo produktus, tokius kaip anglies monoksidas, dioksidas, azoto oksidas, sotieji angliavandeniliai, sieros anhidritai, suodžiai.

Pavojingo objekto - sklypo ir jo sanitarinės apsaugos zonoje nėra saugomų teritorijų, gyvenamųjų namų, mokyklų ir ikimokyklinių įstaigų, todėl Visagino miesto gyventojams avarijos Šiluminėje katilinėje tiesioginės grėsmės nekelia. Į Šiluminės katilinės sanitarinės apsaugos zoną patenka tik nedidelės gamybos įmonės.

Įvykus avarijai apie pavojų aplinkinių įmonių (darbuotojų) perspėjimą apie ekstremalią situaciją vykdo UAB “Visagino energija“ darbuotojai, atsakingi už informavimą (pagal patvirtintą bendrovės Ekstremalių situaciją planą). Evakavimą (esant būtinumui) vykdo specialiosios pajėgos. Aplinkinės įmonės apie pavojų ir būtinus veiksmus perspėjami ir informuojami: - telefonu; - siunčiami pasiuntiniai.

Įvykus avarijai apie pavojų visuomenei ir būtinus veiksmus perspėjama sirenomis, koriniais pranešimais į mobiliuosius telefonus. Informacija pateikiama savivaldybės tinklapyje [www.visaginas.lt](http://www.visaginas.lt) ir per vietinę kabelinę televiziją.

Pavojingo objekto patikrinimo datą nustato Priešgaisrinės apsaugos ir gelbėjimo departamentas prie Vidaus reikalų ministerijos.

Paskutinio planinio pavojingojo objekto patikrinimo data 2020 lapkričio 9-14 d.

Informacija visuomenei tinklapyje-https://pagd.lrv.lt/lt/veiklos-sritys-1/valstybine-priesgaisrine-prieziura/pavojingieji-objektai/pavojinguju-objektu-sarasas

Išsamesnę informaciją apie pavojingą objektą, vadovaudamiesi Informacijos teikimo aprašu, teikia UAB „Visagino energija“ .